Švėkšnos viadukas

Švėkšnos viadukas – pėstiesiems skirtas viadukas, stovintis Švėkšnoje, Šilutės rajono savivaldybėje. Nutiestas virš Bažnyčios gatvės, jungia gretimą parką su Švėkšnos bažnyčios šventoriumi. Suteikia unikalumo ir bažnyčiai, ir miesteliui, be to, išskirtinis Lietuvos mastu, o jo vaizdinys panaudotas  Švėkšnos herbe.Šilutės turizmo informacijos centras. Viadukas  siluteinfo.lt Statinys yra nacionalinės reikšmės saugomas inžinerinis objektas, nuo 2005 m. įrašytas į LR Kultūros vertybių registrą.

Viadukas pastatytas beveik 20 metų anksčiau už pačią bažnyčią, apie 1885 metus kartu su šventoriumi. Viadukas - 2-jų angų arkinis tiltas su akmenų ir plytų mūro konstrukcijomis. Statinio dekoratyvinės detalės yra neogotikos stiliaus, kaip ir šventoriaus mūras. Sumūryti arkiniai tilto skliautai, įrengti turėklų špiliai su stogeliais. Turėklai puošti ažūru. Mūrui panaudotos raudonos plytos. Važiuojamoji dalis praeina pro vieną iš viaduko angų. Pakabintas įspėjamasis eismo ženklas, ribojantis po viaduku pravažiuojančių automobilių gabaritus. 

Tiltas pastatytas kanauninko Staškausko rūpesčiu. Kartu su bažnyčios šventoriumi ir grafo Pliaterio parku bei sodyba šis statinys sukūrė architektūrinės visumos branduolį, pagal kurį galėjo plėstis Švėkšnos miestelis. 

 Incidentai 

Nesant Švėkšnoje aplinkkelio, didelių gabaritų automobiliai nepaisydami įspėjamųjų kelio ženklų dažnai kliudo ir pažeidžia istorinį viaduką. Rimtesni incidentai:
 2007 m. vasario 2 d. statinį kliudė ir įstrigo krovininis sunkvežimis-šaldytuvas.Sunkvežimis apgriovė istorinį Švėkšnos viaduką (foto) delfi.lt 20078-02-02
 2016 m. rugsėjo 14 d. po viaduku įstrigo grūdus vežęs sunkvežimis.Švėkšnos „amžiaus problema“ nesikeičia silokarcema.lt 2016-09-14
 2023 m. kovo 20 d. konstrukciją kliudęs Lenkijos piliečio automobilis dėl sulankstyto kėbulo nebegalėjo tęsti kelionės.Užsižiopsojęs Lenkijos pilietis apgadino istorinį Švėkšnos viaduką  sveksnosnaujienos.lt 2023-03-20

 Šaltiniai 

Kategorija:Švėkšna
Kategorija:Lietuvos viadukai
Kategorija:Lietuvos pėsčiųjų tiltai
Kategorija:Lietuvos arkiniai tiltai